OpenLLM-France/wikimedia huggingface dataset:
# Augusto Monterroso

Augusto Monterroso (Tegucigalpa, Hondures, 21 de desembre de 1921 - Ciutat de Mèxic, Mèxic, 7 de febrer de 2003) fou un escriptor guatemaltenc autor, entre d'altres, d’El dinosaure, un relat particularment breu, essència del microrelat.
Monterroso nasqué de mare hondurenya i de pare guatemalenc, del qual adoptà la nacionalitat. El 1936 la seva família es traslladà a Ciutat de Guatemala, establint la seva residència allà fins a l'edat adulta. Inicià els seus treballs literaris contra la dictadura de Jorge Ubico, publicant els seus escrits en el diari fundat per un grup d'escriptors pròxims a Monterroso anomenat El Espectador.
El 1944 fixà la seva residència habitual a Mèxic, on es va traslladar per motius polítics. El 1953 es traslladà a La Paz com a cònsol guatemalenc, per ser traslladat el 1954 fins a Santiago de Xile. El 1956 s'establí definitivament a Ciutat de Mèxic, on exercí la docència a la Universitat Nacional Autònoma de Mèxic com a professor de Literatura i d'on fou editor de la Direcció General de Publicacions d'aquesta universitat. El 1993 va ser nomenat membre de l'Acadèmia Guatemalenca de la Llengua Espanyola.
El 1970 fou guardonat amb el premi Magda Donato, el 1975 amb el premi Villaurrutia, el 1996 amb el premi Juan Rulfo, el 1997 amb el Premi Nacional de Literatura de Guatemala, en la condecoració de l'àguila Asteca de Mèxic por l'aport a la cultura del país i l'any 2000 li fou concedit el Premi Príncep d'Astúries de les Lletres.

## Narrativa

* Obras completas (y otros cuentos) (1959)
* La oveja negra y demás fábulas (1969)
* Movimiento perpetuo (1972)
* Cuentos, fábulas y lo demás se silencio (1978)
* La palabra mágica (1983)
* La letra e: fragmentos d'un diario (1987)
* Esa fauna (1992)
* Los buscadores de oro (1993)
* La vaca (1998)

## Referències

* ↑ «La oveja negra y demás fábulas Por Augusto Monterroso» (en castellà). UNAE. [Consulta: 27 febrer 2021].
* ↑ Fundació Príncep d'Astúries, Premi Príncep d'Astúries de les Lletres 2000 Arxivat 2010-03-23 a Wayback Machine. (castellà)

## Vegeu també

* Literatura llatinoamericana

## Enllaços externs

* Centre Virtual Cervantes: Augusto Monterroso (castellà)
# BND

BND té els següents significats:
* Organització Revolucionària Interior Macedònia – Moviment Nacional Búlgar (del seu nom en búlgar Българско Национално Движение, transliterat Balgarsko Natsionalno Dvizhenie), partit polític de Bulgària
* Bundesnachrichtendienst, servei d'intel·ligència del govern d'Alemanya
* Biblioteca Nacional Digital de Xile, plataforma digital de la Biblioteca Nacional de Xile
* Bank of North Dakota, banc públic amb seu a Bismarck (Dakota del Nord), als Estats Units
* Dia de no comprar res (del seu nom en anglès Buy Nothing Day), jornada de protesta internacional anual contra el consumisme
* BND també és el codi ISO 4217 del dòlar de Brunei, moneda oficial de Brunei
* bnd també és l'abreviatura de banda de música, un tipus de grup de música
# Babànino

Babànino (en rus: Бабанино) és un poble de l'óblast de Kursk, a Rússia, que en el cens del 2010 no tenia cap habitant. Pertany al districte rural de Gorxétxnoie.

## Referències

* ↑ «Andreyevka». GeoNames. [Consulta: 4 febrer 2019].
# Artur Rímovitx Iussúpov

Artur Rímovitx Iussúpov (rus: Артур Римович Юсупов; nascut l'1 de setembre de 1989 a Kuybyshev, USSR, ara Samara, Rússia) és un futbolista professional rus d'origen Tàtar del Volga. Actualment, juga pel FC Zenit Saint Petersburg.
Va fer el seu debut professional en la Segona Divisió de Rússia el 2006 pel FC Krylia Sovetov-SOK Dimitrovgrad.
Va fer el seu debut a la Primera Divisió el 8 de novembre de 2009 pel FC Dynamo Moscow en un partit contra el PFC Spartak Nalchik.

## Internacional

Va fer el seu debut amb l'equip nacional el 17 de novembre de 2015 en un partit amistós contra Croàcia.

## Referències

* ↑ Career stats at Footballfacts

## Enllaços externs

* (rus) Profile by RFPL Arxivat 2009-03-26 a Wayback Machine.
# Balrampur

«Balarampur o Balrampur» té aquests significats:
* Principat de Balrampur, estat tributari protegit de l'Índia d'Oudh, als districtes de Gonda, Bahraich, Partabgarh, i Lucknow
* Balrampur (ciutat), ciutat i municipi d'Uttar Pradesh, capital del districte de Balrampur (Índia)
* Districte de Balrampur, divisió administrativa d'Uttar Pradesh a l'Índia amb capital a la ciutat de Balrampur
* Balarampur (Orissa), estat tributari protegit de l'Índia, del tipus zamindari, a Orissa al districte de Cuttack
# Auvers-sur-Oise

Auvers-sur-Oise és un municipi francès, situat al departament de Val-d'Oise i a la regió de l'Illa de França.
Forma part del cantó de Saint-Ouen-l'Aumône, del districte de Pontoise i de la Comunitat de comunes Sausseron Impressionnistes.
Aquest municipi té una gran fama gràcies als pintors paisatgistes que s'hi van instal·lar primer, i als impressionistes que ho van fer més tard, com ara Charles-François Daubigny, Paul Cézanne, Jean-Baptiste Corot, Camille Pissarro i Vincent van Gogh. Van Gogh hi va pintar 70 teles i va immortalitzar els monuments de la població per a la posteritat i per a la universalitat.
# Bancários

Bancarios és un barri de la Zona Nord del municipi del Rio de Janeiro, localitzat a l'Illa del Governador. Ja va ser conegut com a Jardim Duas Praias, per estar delimitat en els extrems per la Praia dos Bancarios i per la Praia Congonhas do Camp, també coneguda com a Praia do Barão.
Limita amb els barris de Tauá, Cocotá i Freguesia.
El seu IDH, l'any 2000, era de 0,861, el 41 millor del municipi de Rio.
Denominació, delimitació i codificació establerta pel Decret Num. 3158 de 23 de juliol de 1981, amb alteracions del Decret Num. 5280 de 23 d'agost de 1981.
Es va originar del conjunt d'habitatges construït per l'antic Instituto de Aposentadoria e Pensões dos Bancários (IAPB), en les dècades de 1940-1950.

## Referències

* ↑ «Ilha do Governador - Bancários / RJ - Voo - YouTube». [Consulta: 20 desembre 2020].
* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].
* ↑ «Portal da Câmara dos Deputados». [Consulta: 20 desembre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Bancroft (cràter)

Bancroft és un petit cràter d'impacte de la Lluna amb forma de bol, localitzat al sud-oest del cràter Arquimedes, en la Mare Imbrium. Des de la vora de Bancroft al sud-est dels Montes Arquimedes s'estén una depressió ampla i poc profunda.
Presenta algunes esquerdes en la vora pel costat de la mar lunar, a l'oest i al sud-oest del cràter.

## Denominació

Bancroft inicialment va ser denominat Archimedes A i posteriorment va ser canviat el nom per la Unió Astronòmica Internacional. Deu el seu nom al físic-químic nord-americà Wilder Dwight Bancroft (1867-1953).

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Bancroft (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 13 juliol 2018].
* «LROC :: QuickMap - Targeting Mapa LROC» (en anglès). [Consulta: 13 juliol 2018].
* «The-moon.wikispaces.com: Bancroft» (en anglès). Arxivat de l'original el 2018-05-07. [Consulta: 13 juliol 2018].
# BEC Tero Sasana Football Club

El BEC Tero Sasana Football Club (tailandès สโมสรฟุตบอลบีอีซี เทโรศาสน) és un club de futbol tailandès de la ciutat de Bangkok.

## Història

El club va ser fundat l'any 1992 amb el nom de Sasana Witthaya School fundat per Worawi Makudi. El 1996 pujà per primer cop a la primera divisió i s'ajuntà amb Brian L. Marcar, de l'empresa BEC-TERO Entertainment Co. Ltd., i adoptà el nom de Football Club TERO SASANA. El 1998, l'empresa BEC-World Public Company Limited també donà suport al club i adoptà el nom BEC-TERO SASANA FC.
L'uniforme original del club era tot blau. L'any 2005 arribà a un acord de col·laboració amb l'Arsenal FC i adoptà els colors del club anglès.

## Palmarès

* Lliga tailandesa de futbol:
** 2000, 2001
* Kor Royal Cup (ถ้วย ก.) :
** 2001
* Copa tailandesa de futbol:
** 2000

## Enllaços externs

* Web oficial Arxivat 2013-05-02 a Wayback Machine.
# Baamonde

Santiago de Baamonde és una parròquia del municipi de Begonte, a la província de Lugo.
El 2014 tenia una població de 312 habitants segons l'IGE, repartits entre els nuclis de Aldea de Arriba, Baamonde, A Chafareta, O Pazo, A Rega, Riocovo, A Silvosa i Vilasuso.
Es troba al costat de la confluència de l'autovia A-6 amb l'A-8. A més, a la localitat hi ha una estació de la línia Lleó-la Corunya de ferrocarril.

## Referències

* ↑ «Instituto Galego de Estatística». Arxivat de l'original el 2016-01-09. [Consulta: 19 abril 2021].
# Bandera de l'Estat de Nova York

La bandera de l'Estat de Nova York porta l'escut de l'estat sobre un fons blau juntament amb dos suports:
Porta el lema Excelsior a la part inferior, una paraula del llatí el significat pot ser el de "superior", "excel·lència" o "Més amunt". El color de la bandera va ser canviat mitjançant llei el 2 d'abril de 1901.
El 2001, l'Associació Vexil·lològica Nord-americana va realitzar una enquesta entre els seus membres sobre els dissenys de les 72 banderes estatals i provincials dels Estats Units i Canada. La bandera de Nova York va obtenir la 53a posició de les 72 participants.

## Blasó

El blasó oficial per l'escut d'armes és la següent:
   De càrrega. Blau, en un paisatge, el sol en Faixa, que surt o, darrere d'una sèrie de tres muntanyes, la del mig més alta, en la base d'un vaixell i l'Sloop a la vela, passant en un riu, vorejat per sota d'una riba coberta d'herba envoltada d'arbustos.
   Cimera. En una corona de flors blava i, o, una àguila americana adequada, arribant a la dreta d'uns dos terços d'un globus terraqüi, mostrant el nord de l'oceà Atlàntic amb els contorns de les seves costes.
   Suport. En un compartiment quasi format per l'extensió del desplaçament.
   Dextra. La figura de la Llibertat adequada, amb el cabell despentinat i decorat amb perles, creats blaus, de gules amb sandàlies, al voltant de la cintura un cíngulo o, de gules amb serrells, un mantell de l'última funció de les espatlles per darrere dels peus, a la mà destra un bastó timbrat amb un barret frigi, la mà sinistra suporta l'escut i als seus peus una corona respresenta la llibertat dels regne Britànic.
   Sinistra. La figura de la Justícia, amb el cabell despentinat i decorat amb perles, al voltant de la cintura un cíngulo blau de color gules, amb serrells, sandàlies i el mantell, com la llibertat, lligat al voltant dels ulls, a la mà dreta una espasa d'empunyadura recta, recolzat en el punt de sinistra cap de l'escut, el braç sinistre, sostenint una balança.
   Lema. Desplaçat per sota de l'escut de plata, en sabre, Excelsior.

## Referències

* ↑ New York (U.S.)

## Vegeu també

* Segell de Nova York (estat)
* Bandera de Nova York
* Estat de Nova York

## Enllaços externs

* Escut de l'estat de Nova YorkArxivat 2018-12-24 a Wayback Machine.
# Arvicanthis neumanni

Arvicanthis neumanni és una espècie de mamífer rosegador de la família dels múrids. Viu a altituds de fins a 1.000 msnm a Etiòpia, Somàlia i Tanzània. El seu hàbitat natural són les sabanes seques. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor de l'ornitòleg alemany Oscar Rudolph Neumann.

## Referències

* ↑ Cassola, F. Arvicanthis neumanni. UICN 2016. Llista Vermella d'espècies amenaçades de la UICN, edició 2016, consultada el 23 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 292. ISBN 978-0801893049.
# Arvicantinis

Els arvicantinis (Arvicanthini) són una tribu de rosegadors de la subfamília dels murins. Aquest grup fou descrit en un primer moment per Ducroz, Volobúiev i Granjon el 2001 sense complir tots els requisits. El 2008, Lecompte et al. el tornaren a descriure, aquesta vegada de manera correcta. Els llinatges actuals d'arvicantinis se separaren de la resta de murins fa 7,4–9,3 milions d'anys.

## Referències

* ↑ Lecompte, E.; Aplin, K.; Denys, C.; Catzeflis, F.; Chades, M.; Chevret, P. «Phylogeny and biogeography of African Murinae based on mitochondrial and nuclear gene sequences, with a new tribal classification of the subfamily» (en anglès). BMC Evolutionary Biology, 8, 199, 2008. DOI: 10.1186/1471-2148-8-199.
# Basanita

* Aquest article tracta sobre la roca volcànica. Si cerqueu el mineral, vegeu «bassanita».
La basanita, també coneguda com a pedra de toc, és una roca ígnia volcànica (extrusiva) amb una textura afanítica a porfírica.
L'associació mineral de la basanita conté feldespatoides (nefelina o leucita), plagiòclasi, augita i olivina, així com alguns òxids de titàni accessoris (ilmenita i magnetita-ulvoespinel·la); també hi poden haver feldespats alcalins accessoris depenent de la posició concreta de la basanita dins del diagrama QAPF. L'augita i l'olivina són minerals comuns com a fenocristalls dins de la matriu. En aquests casos, l'augita conté quantitats rellevants de titani, alumini i sodi (en quantitats més elevades que en el cas dels basalts toleítics. Mai conté quars. Químicament, les basanites són pobres en sílice (42 a 45% SiO₂) i riques sodi i potassi (3 a 5.5% Na₂O and K₂O) comparades amb el basalt, que conté més sílice. Les basanites es troben tant al continent com en illes oceàniques. Juntament amb els basalts, poden ser generades en vulcanisme induït per hot spots (punts calents) com ara a les Illes Hawaii i les Illes Comores.
* Estàtua de basanita d'Agrippina la menor
* Diagrama QAPF (Streckeisen). La basanita es troba al lloc 9 (9a i 9b).
* Classificació TAS

## Referències

* ↑ «Geochemistry and petrology of a miocene trachyte-basanite». Arxivat de l'original el 2007-05-13. [Consulta: 10 abril 2016].
# Basando

Basando és una regió de Guinea situada al riu Níger, just al nord-est d'Amana i al sud-oest de Kulunkala. La capital és Dugura i s'estén per terrenys als dos costats del riu amb una perllongació considerable cap al nord-oest.
Formà part dels dominis d'al-Hadjdj Umar fins que el 1877 va passar a mans de Samori Turé. La regió fou evacuada per Samori el 1891 passant llavors a França. Fou inclosa al cercle de Kankan però el 1903 es va formar el cercle de Kouroussa al que va quedar integrada formant el límit amb el nou cercle de Siguiri.

## Referències

* Un fils d'El Hadj Omar : Aguibou, roi du Dinguiray et du Macina (1843 ?-1907), per Yves Saint-Martin, Cahiers d'études africaines Année 1968 Volume 8 Numéro 29 mapa
# Casa Colomer

* Per a altres significats, vegeu «Can Colomer (Esponellà)».
La Casa Colomer és un bloc de pisos a l'Eixample de Girona. Aquesta casa va ser edificada per a Joaquim Colomer. Els plànols de la reforma i ampliació de l'edifici daten del 4 d'abril de 1927 i foren aprovats el dia 12 del mateix mes.
És un edifici entre mitgeres de planta i tres pisos. Es caracteritza per les nombroses formes rectangulars que en les parts més laterals les obertures dels finestrals accentuen la verticalitat del conjunt. Tanmateix els relleus centrals més horitzontals que verticals en mitiguen l'efecte. A la porta d'entrada es poden veure de baix a dalt les inicials del propietari, el colom (una altra referència al cognom) de forja a l'òcul inferior, la data de finalització de l'obra, tres relleus de terra cuita amb putti dels oficis -dissenyats per l'escultor Jaume Busquets i realitzats a l'obrador Marcó de Quart- i l'òcul superior. Els rètols de les portes laterals, amb el nom i cognom del propietari, també van ser dissenyats per Masó i fets a la fàbrica de ceràmica La Gabarra de la Bisbal.

## Referències

* ↑ «Casa Colomer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
* ↑ Falgàs, Jordi. Ruta Rafael Masó: un recorregut per la Girona Modernista i Noucentista (en català, castellà, anglès, francès). Girona: Ajuntament de Girona i Fundació Rafael Masó, 2009.

## Enllaços externs

* Casa Colomer, fitxa del catàleg de l'Ajuntament
* Casa Colomer a la Fundació Rafael Masó.
# Gnilitsa

Gnilitsa - Гнилица (rus) - és un poble (un khútor) de l'óblast de Bélgorod, a Rússia. El 2010 tenia 73 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Colchester United Football Club

El Colchester United Football Club és un club de futbol anglès de la ciutat de Colchester, Essex.

## Història

El principal club de la ciutat a inicis del Segle XX fou el Colchester Town, primer propietari de l'estadi Layer Road. El 1935 ingressà a la Eastern Counties League, però els seus fluixos resultats convenceren els seguidors perquè el club esdevingués professional, com havia succeït amb els veïns de l'Ipswich Town. Els responsables del club no hi estaven d'acord i finalment fou creat un club nou, el Colchester United, el març de 1937, que ingressà a la Southern League. Finalment el Colchester Town desaparegué.
El club fou escollit per jugar a la Football League l'any 1950. Passà la major part de les dècades dels 50, 60, 70 i 80 entre la tercera i la quarta divisió angleses. A finals de la dècada de 1980, per problemes econòmics, baixà a la Football Conference (1990-1992). Tornà a ascendir a la Quarta Divisió i a la Tercera en finalitzar la temporada 1997-98. La temporada 2005-06 ascendí a la Segona Divisió (Football League Championship. La seva millor posició en aquesta categoria fou un desè lloc. La temporada 2007-08 va perdre la categoria baixant a la League One.
El principal rival del Colchester és el veí d'Essex Southend United.

## Palmarès

* Football Conference
** 1991-92
* Southern Football League
** 1938-39
* FA Trophy
** 1991-92
* Watney Cup
** 1971-72
* Essex Senior Cup
** 2009-10
* Southern League Cup
** 1939-40, 1949-50
* Essex Senior League Challenge Cup
** 1974-75 (Colchester United 'A')

## Referències

* 1 2 3 Blakeman, M (2010) The Official History of the Eastern Counties Football League 1935-2010, Volume II ISBN 978-1-908037-02-2
* ↑ All time results between Colchester United and Southend United Arxivat 2009-01-22 a Wayback Machine. Soccerbase
* ↑ «Honours». Coludata. Arxivat de l'original el 14 d'octubre 2013. [Consulta: 2 juny 2011].

## Enllaços externs

* Lloc web oficial del club Arxivat 2002-12-01 a Wayback Machine.
* Colchester United Community Sports Trust Arxivat 2010-03-01 a Wayback Machine.
# 192
## Esdeveniments

* Establiment del primer grup seguidor del cristianisme a l'Índia
* Guerra civil a l'Imperi Romà després de l'assassinat de Commode
* Un incendi destrueix la biblioteca mèdica de Galè

## Necrològiques

* 31 de desembre - Roma (Imoeri Romà)ː Còmmode, emperador romà.

## Referències

* 1 2 Edward Gibbon, Histoire du déclin et de la chute de l'Empire romain (Rome) Robert Leffont 1983, rééd. 1987 p. 63-76.
# Gonzalo Hurtado de Guinea

Gonzalo Hurtado de Guinea (nascut el 27 de gener de 1948) és un entrenador de futbol espanyol.

## Carrera com a entrenador

Nascut a Madrid, Hurtado va començar la seva carrera d'entrenador al CF Rayo Majadahonda, i es va traslladar al Tomelloso CF el 1988. L'any següent va ser nomenat entrenador de l'Atlètic de Madrid B, romanent al capdavant de l'equip fins al 1991.
L'estiu de 1992 Hurtado va ser nomenat entrenador del CD Toledo. Va liderar el club a l'ascens des de Segona Divisió B en la seva primera temporada i també va aconseguir acabar quart en la seva segona, només es va perdre un segon ascens consecutiu en els play-off.
El 1996 Hurtado va ser nomenat entrenador del seu company de lliga UD Almeria. Després de només dues victòries a la lliga en 11 partits, va ser rellevat de les seves funcions.
Hurtado va ser nomenat al CD Castelló l'any 1998, acabant només novè en la campanya. Va ser nomenat entrenador del Reial Múrcia l'any següent, i va liderar el club al seu retorn a Segona Divisió després d'una absència de sis anys.
A finals de desembre de 2000, Hurtado va ser nomenat entrenador del Getafe CF, i va deixar el club al final de la temporada, després de patir el descens de l'equip. L'any 2003 esdevingué l'ajudant de Gregorio Manzano a l'Atlètic de Madrid, and maintained his role at RCD Mallorca i va mantenir el seu paper al RCD Mallorca i al Sevilla FC.

## Referències

* ↑ Temporada 1988/89: Segunda División 'B' Grupo III (1988/89 season: Segunda División 'B' Group III); Tomelloso's official website. Consultat el 3 març 2015 (castellà)
* ↑ El técnico del Getafe dice que no pondrá «el autobús» (Getafe's manager says he will not make "a bus") Arxivat 2016-03-05 a Wayback Machine.; La Voz de Galicia, 5 gener 2001 (castellà)
* ↑ Gonzalo Hurtado y Pepe Escalante serán los ayudantes de Manzano (Gonzalo Hurtado and Pepe Escalante will be Manzano's assistants); Terra, 23 juliol 2003 (castellà)
* ↑ Gonzalo Hurtado, ex del Almería CF, el segundo técnico bermellón (Gonzalo Hurtado, ex-Almería CF, assistant manager bermellón); Ideal, 20 setembre 2007 (castellà)

## Enllaços externs

* Gonzalo Hurtado de Guinea Fitxa com a entrenador a BDFutbol